Author: administrator
Last saved by: viktoria.radvanska
Company: Abyss

Predkladacia správa

Materiál sa predkladá do legislatívneho procesu ako iniciatívny návrh.
 
Účelom návrhu nariadenia je adresnejšie pridelenie normatívnych príspevkov pre zriaďovateľov škôl, v ktorých sa žiaci pripravujú na povolanie, u všetkých zriaďovateľov škôl, a materských škôl pre deti so špeciálnymi výchovno-vzdelávacími potrebami a školských zariadení v zriaďovateľskej pôsobnosti krajských školských úradov.
 
Cieľom návrhu nariadenia vlády SR je skvalitnenie prideľovania normatívnych príspevkov zriaďovateľom škôl a štátnych školských zariadení určených na účely osobných výdavkov i prevádzkových nákladov. 
 
Materiál nebol predložený na medzirezortné pripomienkové konanie z dôvodu finančnej krízy a možných dopadov na rozpočty zriaďovateľov škôl a školských zariadení. 
Predkladaný návrh upravuje hodnoty koeficientov personálnej náročnosti a prevádzkovej náročnosti pre jednotlivé kategórie škôl a školských zariadení tak, aby v každej kategórii škôl  bol normatív na žiaka školy vyšší najmenej o mieru inflácie v predchádzajúcom kalendárnom roku.
 
Návrh nariadenia vlády nemá finančný, ekonomický a environmentálny vplyv, vplyv na zamestnanosť a podnikateľské prostredie.